
24-TA-2964: Likumprojekts (Grozījumi)
Grozījumi Izglītības likumā
TA saskaņojamie dokumenti
Likumprojekts (grozījumi) 1.0
Anotācija (ex-ante) 2.0
MK sēdes protokollēmuma projekts 1.0
Atzinuma sniedzējs
Latvijas Republikas Tiesībsarga birojs
Atzinums iesniegts
24.02.2025.
Atzinuma sniegšanas termiņš
25.02.2025.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	1.
	Likumprojekts (grozījumi)
 “51) nosaka kārtību un minimālās prasības izglītojamā izmitināšanai pirmsskolas izglītības iestādes diennakts uzraudzībā, vispārējās un profesionālās izglītības iestādes dienesta viesnīcā vai speciālās izglītības iestādes internātā izglītības ieguves laikā.”
	Priekšlikums
Tiesībsargs aicina nenoteikt pakalpojuma "minimālās prasības", bet "prasības", jo pakalpojumam jāatbilst bērnu labākajām interesēm, kuras ar minimālajām prasībām nevar nodrošināt.
Piedāvātā redakcija
-
	Laila Grāvere (TB)

	2.
	Likumprojekts (grozījumi)
 “51) nosaka kārtību un minimālās prasības izglītojamā izmitināšanai pirmsskolas izglītības iestādes diennakts uzraudzībā, vispārējās un profesionālās izglītības iestādes dienesta viesnīcā vai speciālās izglītības iestādes internātā izglītības ieguves laikā.”
	Priekšlikums
Tiesībsargs aicina terminu "izmitināšana" aizstāt ar "pakalpojums", jo izmitināšana ietver tikai pajumti un ēdināšanu.
Piedāvātā redakcija
3. Papildināt 14. pantu ar 51. punktu šādā redakcijā: "51) nosaka izglītojamo uzņemšanas kritērijus, kārtību un prasības izglītības iestādes, kas īsteno pirmsskolas izglītības programmu, diennakts grupas, vispārējās un profesionālās izglītības iestādes dienesta viesnīcas un speciālās izglītības iestādes internāta pakalpojumam.
	Laila Grāvere (TB)

	3.
	Likumprojekts (grozījumi)
 “51) nosaka kārtību un minimālās prasības izglītojamā izmitināšanai pirmsskolas izglītības iestādes diennakts uzraudzībā, vispārējās un profesionālās izglītības iestādes dienesta viesnīcā vai speciālās izglītības iestādes internātā izglītības ieguves laikā.”
	Priekšlikums
Tiesībsargs aicina likumprojekta 3. pantā noteikt Ministru kabinetam detalizētāku deleģējumu - noteikt kritērijus, kādos gadījumos ir pieļaujama izglītojamā uzturēšanās izglītības iestādē diennakti.
 
Piedāvātā redakcija
-
	Laila Grāvere (TB)

	4.
	Likumprojekts (grozījumi)
 “124. Izglītības iestādes nodrošina šā likuma 36. panta 3.1 daļā minēto vardarbības novēršanas un labbūtības veicināšanas pasākumu īstenošanas uzsākšanu ne vēlāk kā līdz 2026. gada 31. decembrim.
125. Grozījums šā likuma 12. pantā par tā papildināšanu ar 2.2 daļu stājas spēkā 2025. gada 1. septembrī. Izglītojamiem, kuri līdz 2025. gada 31. augustam uzsākuši apgūt šā likuma 12. panta 2.2 daļā minētās programmas, ir tiesīgi turpināt to apguvi līdz pabeigšanai."
	Priekšlikums
Tiesībsargs aicina papildināt likumprojekta 8. pantu ar punktu, kas nosaka termiņu šī likumprojekta 3. pantā paredzēto Ministru kabineta noteikumu izdošanai.
Piedāvātā redakcija
-
	Laila Grāvere (TB)



